Blitsbokke se Franse skande voltooiDie Blitsbokke. (Foto: Twitter) Die Blitsbokke kon die naweek nie harder terug aarde toe gekom het nie. Dit was die een teleurstelling ná die ander in Toulouse. Nadat hulle in die groepwedstryde teen Ierland en Samoa verloor het, het hulle boonop in die halfeindstryd vir die negende plek met 21-24 teen die Skotte slae gekry. Skotland het rustyd met 12-7 voorgeloop. Muller du Plessis en Impi Visser het in die tweede helfte drieë gedruk, maar dit was te min, te laat vir die voorlopers op die wêreldranglys. Boonop het die vrouespan ook met 10-24 teen Skotland verloor. Hulle moet dus met die tiende plek uit 12 spanne tevrede wees. In die span se drie nederlae in die groepwedstryde kon hulle nie eens punte aanteken nie. Hulle het darem vir Spanje met 21-19 geklop in die halfeindstryd vir die negende plek.